text: Кои са най-честите грешки при интериорните решения - ZonaComfort.eu
  Кои са най-честите грешки при интериорните решения
  АА КОМЕРС ЕООД Евро ЕМКуадра НВ ТрейдМебели San ValentineЕбонит Лайт ЕООДRatanovimebeli.comАмбицио ЕООДБулдекор ЕООД Екотерм Проект ЕАД MebeliBonus.comМебели BONUS
  етернит циркулационни помпи Разград Готварска печка с цял чугунен плот камини с водна риза петрич изграждане на система за отопление с камина Камина МЕТАЛИК с фурна и чугунен плот хромникелови мивки каменна вата цени Пневматични къртачи цени продажба на електрически ножици за ламарина портамнто на Ирим готварска печка на дърва цена продажба на градински пейки цени Скрин с четири чекмеджета и две врати промоции на мебели сити kuhni city
  Публикувано на: 2017-06-16 08:13:10
  Било защото бюджетът им не включва намесата на професионални дизайнери, било защото смятат, че никой по-добре от тях не бил създал облика на собствения им дом, хората често се заемат с интериора сами. Понякога се справят по-добре, понякога – по-зле.
  Има поредица от типични грешки, които се правят най-често и които по правило водят до лоши резултати. Кои са те?
  Липсва ясна концепция и утвърден проект
  За успешна работа трябва да знаете как точно искате да изглежда дома ви. Ако карате на вдъхновение или моментни хрумки, рискувате да имате претрупан или пуст, неуютен дом, в който разностилието напряга сетивата и изнервя.
  За всичко – от гардеробите и диваните през осветлението до възглавничките и саксиите – трябва да сте помислили отнапред. Трябва да сте го подчинили на точните размери и особености на отделните стаи – чупки, засечки, комини, височина на таваните, разполжение и размери на прозорците и т. н. И разбира се – да сте го вместили в съответния бюджет, за да не се окаже, че парите свършват с първата покупка на красива и прекалено луксозна мебел. А тя на всичкото отгоре твърде голяма за предназначеното за нея място.
  Искате домът ви да е готов максимално бързо. Но това не винаги е възможно. Не само поради често ограничения бюджет. Дори когато всички мебели идват изработени по поръчка като комплект, пак остават килими, завеси, декорации. Всяка прибързано купена вещ, колкото и да е стилна сама по себе си, може да създаде дисхармония и дразнещо усещане. Какво остава, когато всяко нещо се купува самостоятелно и трябва внимателно да се напасне с останалите части на интериора.
  Липсва обединителен елемент
  Ще срещнете това условие за сполучлив интериор и като "фокусна точка". Става дума за нещото, което се оказва естествен център на помещението и около него се обединява всичко останало – обеми, форми, цветове, текстури. Може да е камината, уникалният диван, стилната антикварна маса. Ако стаята е по-голяма, съвсем естествено е да имате две или повече фокусни точки. Пример са така модерните големи помещения, събиращи в едно дневна, столова, кухня и т. н.
  Твърде стриктно следвате модните тенденции
  Те са нещо бързопреходно, а обзавеждането на жилището ще се ползва с години. След един сезон интериорът ви ще изглежда безнадеждно демоде. Ако не сте в състояние да го сменяте всяка година, по-добре заложете при основните мебели на лека консервативност. Писъците на модата оставете за завесите, за акцентите и дреболиите, които се подменят лесно и бързо.
  Липсва функционална адекдатност
  Ще рече, колкото и красиво да е обзаведено жилището, в него се живее трудно, защото сте го мислили повече като шоурум. Мебелите пречат на минаването. Работният кът на ученика ви е забутан далеч от естествената светлина. Храната трябва да се пренася през половината жилище, за да се сервира на масата. Пералнята е в кухнята, а плотът с тостера и кафе-машината – някъде си и т. н и т.н.
  Затова, ако ще обзавеждате сами жилището си, не бързайте. Премислете всяка дреболия. Направете си схема на подредбата. Уточнете всичко. И тогава лека-полека започнете да го превръщате в дом.